stanford-oval/wikipedia huggingface dataset:
Yrityksen informatisointi

Yrityksen informatisointi tarkoittaa:
yrityksen informaatiotarpeiden analysointia kokonaisvaltaisesti ja
teknisen ja muun infrastruktuurin rakentamista yritykseen em. tarpeiden perusteella.
Yrityksen informatisointi ei tarkoita vain teknisiä ratkaisuja. Se on kokonaisvaltainen muutos, joka sisältää muun muassa vallan, ihmiset, roolit, teknologian, organisaation, koulutuksen, asiakkaat, kilpailijat, alihankkijat ja yrityksen liikeidean.
Merkittäviä yrityksen informatisointeja on esim:
amerikkalaisen Wal Mart- ketjun informatisointi. Muun muassa informatisoinnin avulla se sai muutamien prosenttien kilpailuedun ja nousi USA:n suurimmaksi kauppaketjuksi. Wal Martilla on maailman suurimmat tietokannat Pentagonin jälkeen.
paperitehtaiden automatisointi, jonka seurauksena paperitehtaan työläisen palkka nousi muutamassa vuosikymmenessä merkittävästi ohi opettajien
autotehtaiden automatisointi ja tietojärjestelmän rakentaminen asiakkaalta tehtaalle sekä tehtaalta alihankkijoille jne.
The Man from Earth

| The Man from Earth |
| --- | --- |
 Elokuvan teatterijuliste
Ohjaaja:  Richard Schenkman
Käsikirjoittaja:  Jerome Bixby
Tuottaja:  Emerson Bixby, Mark Pellingon, Eric. D. Wilkinson
Säveltäjä:  Mark Hinton Stewart
Kuvaaja:  Afshin Shahidi
Leikkaaja:  Neil Grieve
Pääosat:  David Lee Smith
Valmistustiedot
Valmistusmaa:   Yhdysvallat
Tuotantoyhtiö:  Falling Sky Entertainment
Levittäjä:  Anchor Bay Entertainment Shoreline Entertainment Netflix Fandango at Home (käännä suomeksi)
Ensi-ilta:  2007
Kesto:  87 min
Alkuperäiskieli:  englanti
Budjetti:  200 000 USD
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
The Man from Earth (tunnetaan myös Jerome Bixby's The Man from Earth) on vuonna 2007 julkaistu Jerome Bixbyn käsikirjoittama ja Richard Schenkmanin ohjaama indie-tieteiselokuva, jonka pääroolissa näyttelee David Lee Smith.
Elokuvan tarina sijoittuu yliopiston professori John Oldmanin jäähyväisjuhliin, joka väittää professorikollegoilleen syntyneensä esihistoriallisella kaudella. Elokuva koostuu lähes yksinomaan roolihahmojen käymästä dialogista.
The Man from Earth levisi internetissä luvattoman tiedostonjaon välityksellä ennen virallista julkaisua, minkä seurauksena se sai laajasti julkisuutta internet-yhteisön keskuudessa. Elokuvasta on tehty jatko-osa vuonna 2017.
Juoni

Työnsä jättävä yliopiston professori John Oldman valmistautuu muuttamaan pois paikkakunnalta ja lastaa omaisuuttaan autoon. Hänen professorikollegansa kuitenkin saapuvat yksitellen paikalle järjestääkseen tälle spontaanit jäähyväisjuhlat. Kun Oldmanilta kysytään syytä hänen lähtöönsä, hän paljastaa vastahakoisesti olevansa esihistoriallisella kaudella syntynyt Cro-Magnonin ihminen, joka on elänyt maan päällä ikääntymättä ja kuolematta viimeiset 14 000 vuotta. Lopulta hän lakkaa puhumasta tarinastaan hypoteesina ja vastaa suoraan vieraiden esittämiin kriittisiin kysymyksiin. Oldman kertoo muuttavansa aina 10 vuoden välein, jottei hänen vanhenemattomuutensa selviäisi muille ihmisille. Elokuva sijoittuu lähes kokonaisuudessaan Oldmanin taloon, jossa hän ja hänen kollegansa argumentoivat tämän kertomasta tarinasta, joka kiihtyy loppua kohden kliimaksinomaisesti.
Oldman kertoo muun muassa tunteneensa historiallisia henkilöitä kuten Kristoffer Kolumbuksen ja Vincent van Goghin. Kun puhe siirtyy käsittelemään uskontoa, Oldman kertoo olleensa Buddhana tunnetun Siddhartha Gautaman oppilaana. Yrittäessään levittää tämän opetuksia lännessä Oldman kertoo tarinansa toimineen inspiraationa Jeesus-kertomukselle. Paljastuksen jälkeen tunnelma huoneessa muuttuu kireäksi, minkä seurauksena Oldman suostuu lopulta painostuksen seurauksena myöntämään tarinan olleen valetta. Kun vieraat poistuvat yksitellen juhlista, yksi heistä kuulee Oldmanin keskustelun hänen tarinaansa uskovan Sandyn kanssa. Paljastuu, että Oldmania iäkkäämpi professori Will on tämän poika, minkä seurauksena Will kuolee sydänkohtaukseen. Elokuvan lopussa Oldman on poistumassa talolta, mutta pysäyttää auton ja ottaa Sandyn kyytiin.
Rooleissa

| 0 | 1 | 2 |
| --- | --- | --- |
|  David Lee Smith  | … |  John Oldman   |
|  Tony Todd  | … |  Dan   |
|  John Billingsley  | … |  Harry   |
|  Ellen Crawford  | … |  Edith   |
|  Annika Peterson  | … |  Sandy   |
|  William Katt  | … |  Art   |
|  Alexis Thorpe  | … |  Linda Murphy   |
|  Richard Riehle  | … |  Dr. Will Gruber   |
|  Robbie Bryan  | … |  poliisi   |
Tuotanto

Sci-fi-kirjailija Jerome Bixby muotoili tarinan 1960-luvun alussa ja sai sen valmiiksi hieman ennen kuolemaansa huhtikuussa 1998. Ohjaaja Schenkmanin mukaan Bixby alkoi tehdä muistiinpanoja tarinasta jo 1940-luvulla. Tuottaja Wilkinsonin mukaan piirteitä elokuvan tarinasta on jo havaittavissa Bixbyn 1960-luvulla käsikirjoittamassa televisiosarja Star Trekin 3. tuotantokauden jaksossa Requiem for Methuselah (1969). The Man from Earth jäi Bixbyn viimeiseksi merkittäväksi teokseksi. Schenkman kertoo lukeneensa käsikirjoituksen muutama kuukausi Bixbyn kuoleman jälkeen ja tykästyneensä siihen välittömästi. Schenkman kertoo tehneensä alkuperäiseen käsikirjoitukseen jotain muutoksia, mukaan lukien poistaneensa tarpeettomina pitämiänsä kohtia, sekä vastaavasti tehneensä jotain lisäyksiä Bixbyn jättämien muistiinpanojen perusteella.
Ohaaja Schenkman kertoo saaneensa erityisesti visuaalisia vaikutteita Sidney Lumetin ohjaamasta elokuvasta Valamiesten ratkaisu (1957), jonka tarina sijoittuu myös suurimmaksi osaksi yhteen huoneeseen. Schenkmanin mukaan The Man from Earth kuvattiin kahdella kameralla, joista toista käytettiin osassa kohtauksista kuvaamaan myös vastanäyttelijöiden reaktiot. Schenkmanin mukaan musiikki esittää elokuvassa tärkeää osaa, sillä vaihtoehtoisen kuvauskohteiden puuttuessa se oli ainoa keino luoda tunne eri paikasta tai ajasta. Elokuvan tuotantobudjetti oli 200 000 dollaria ja se kuvattiin Agua Dulcen elokuvatilalla Kaliforniassa, Yhdysvalloissa. Kuvaukset kestivät kahdeksan päivää, minkä lisäksi viisi päivää kului harjoituksiin. Schenkmanin mukaan harjoituksissa tehtiin joitain vähäisiä muutoksia alkuperäisen käsikirjoituksen repliikkeihin.
Julkaisu ja vastaanotto

The Man from Earthin ensinäytös oli Comic-Con-festivaaleilla San Diegossa heinäkuussa 2007. Elokuva julkaistiin lisäksi rajallisessa teatterilevityksessä Pitmanin kaupungissa New Jerseyssä, sekä kahdessa teatterissa Kaliforniassa ja Chicagossa. Anchor Bay Entertainment julkaisi elokuvan video ja digitaalijulkaisuna Yhdysvalloissa 13. marraskuuta. Elokuva kuitenkin levisi internetissä ennen virallista DVD-julkaisua. The Man from Earth julkaistiin Blu-raylle helmikuussa 2010.
Elokuva oli 2007 ehdolla Saturn-palkinnon saajaksi kategoriassa paras DVD-julkaisu. 2008 elokuvalle myönnettiin DVD Critics Award -palkinto kategoriassa paras ei-teatterilevityksessä julkaistu elokuva. Lisäksi The Man from Earth on saanut useita eri elokuvajuhlien palkintoja ja ehdokkuuksia, mukaan lukien palkinto parhaasta käsikirjoituksesta Rhode Islandin elokuvajuhlilla 2007.
Internet-sivusto Rotten Tomatoesin 18 038 käyttäjästä 85 % antoi elokuvalle positiivisen arvosanan keskiarvon ollessa 4/5. Reporter-Times-lehden toimittajan Ronald Hawkinsin mukaan The Man from Earth on erinomainen esimerkki siitä, kuinka loistavia scifi-elokuvia voidaan toteuttaa ilman merkittävää budjettia ja suurta määrää erikoistehosteita. Verkkolehti SF Crowsnestin toimittaja Mark R. Leeper kutsui elokuvaa yhdeksi vuosikymmenen parhaimmista scifi-elokuvista. Liberaali verkkolehti Fadewblogs sisällytti elokuvan ateistien pakollisten elokuvien luetteloon.
Tuottaja Wilkinson kertoo luettuaan elokuvan käsikirjoituksen ollensa huolissaan, että katsojat saattaisivat loukkaantua elokuvan teemasta kyseenalaistaa uskonto. Hän on kuitenkin eri mieltä internet-kirjoitusten kanssa, joissa elokuvaa kutsutaan hyökkäykseksi kristinuskoa vastaan. Wilkinsonin mukaan tarkoitus ei ollut hyökätä uskontoa vastaan ja kertoo pitävänsä hyvänä asiana, mikäli elokuva tai muu taidemuoto herättää uskontoon liittyvää keskustelua.
Julkaisu ja vastaanotto > Julkisuus luvattoman tiedostonjaon seurauksena

Ennen elokuvan virallista DVD-julkaisua elokuva vuosi internetiin, missä se levisi nopeasti tiedostonjakopalvelujen käyttäjien keskuudessa. Tämän seurauksena elokuva sai runsaasti julkisuutta muun muassa blogikirjoituksissa, minkä lisäksi se kohosi korkealle internet-sivusto IMDb:n eri listauksissa. Elokuvan levitysoikeudet omistanut Anchor Bay Entertainment yritti saada lataussivustot suljetuiksi, mutta tuloksetta.
Media uutisoi myöhemmin yhden elokuvan tuottajista Eric D. Wilkinsonin kiittäneen BitTorrentin käyttäjiä elokuvan levittämisestä. Wilkinsonin mukaan elokuvan levitys tiedostonjaon kautta korvasi elokuvan vähäisen mainostusbudjetin. Ohjaaja Schenkmanin mukaan Wilkinsonin viesti kuitenkin otettiin osittain pois kontekstista. Schenkmanin mukaan kiitos elokuvan maailmanlaajuisesta suosiosta kuuluu joka tapauksessa aktiiviselle käyttäjäkunnalle.
Jatko-osa

Jatko-osa The Man from Earth: Holocene julkaistiin vuonna 2017.
Aiheesta muualla

Virallinen sivusto manfromearth.com (englanniksi)
The Man from Earth Internet Movie Databasessa (englanniksi)
Ture Reinhold Nordenstreng

Ture Reinhold Nordenstreng (9. tammikuuta 1811 Rantasalmi – 28. toukokuuta 1880 Helsinki) oli Venäjän keisarillisessa armeijassa palvellut suomalainen kenraalimajuri.
Nordenstrengin vanhemmat olivat hovineuvos Anders Kristoffer Nordenstreng ja Jakobina Elisabet Telén. Kenraaliluutnantti Hjalmar Sebastian Nordenstreng oli hänen veljensä. Ture Reinhold Nordenstreng tuli oppilaaksi Haminan kadettikouluun  1826, valmistui kurssinsa priimuksena ja määrättiin vänrikkinä palvelukseen Henkivartioväen Preobraženskojen rykmenttiin Pietariin 1831. Hänet ylennettiin aliluutnantiksi 1833 ja luutnantiksi 1835. Pietarin sota-akatemian kurssin Nordenstreng suoritti 1835–1836 ja vuonna 1837 hänet määrättiin alikapteenina yleisesikuntaan. Nordenstreng ylennettiin kapteeniksi 1839 ja komennettiin 1840 majoitusmestariksi 15. jalkaväkidivisioonaan ja 1842 vastaavaan tehtävään 14. jalkaväkidivisioonaan. Hänet ylennettiin everstiluutnantiksi 1844 ja siirrettiin majoitusmestariksi 5. jalkaväkidivisioonaan. Vuosina 1840–1845 Nordenstreng osallistui sotatoimiin kaukasialaisia vuoristoheimoja vastaan.
Vuonna 1849 Nordenstreng komennettiin palvelukseen Kaunasiin Liettuaan. Samana vuonna hän kunnostautui Unkarin vallankumouksen yhteydessä ja ylennettiin everstiksi. Vuonna 1850 hänet määrättiin Kaunasin linnoituspiirin päälliköksi, mutta siirrettiin jo seuraavana vuonna 4. jalkaväkiarmeijakunnan ylimajoitusmestariksi. Vuosina 1853–1855 Nordenstreng osallistui Krimin sotaan, haavoittuen 1854 Sevastopolin taistelussa. Vuonna 1855 hänet siirrettiin kenraalimajuriksi ylennettynä Azovin jalkaväkirykmentin komentajaksi, mutta haavoittumisen takia sairastuttuaan hän sai eron sotapalveluksesta 1857. Helsinkiin muuttanut Nordenstreng osallistui muun muassa Ruotsalaisen teatterin toimintaan ja lahjoitti huomattavan summan Suomen Keisarilliselle Aleksanterin Yliopistolle Nordenstreng-stipendirahaston perustamiseksi.
Tuhma

Tuhma oli vuosina 2003–2007 neljä kertaa vuodessa ilmestynyt suomalainen metallimusiikkiin keskittynyt lehti. Lehden päätoimittaja oli Tuija ”Tuisku” Hirvonen, ja sitä kustansi Eepinen Oy.
Tuhma oli ilmaisjakelulehti, jota tehtiin vapaaehtoisvoimin ja rahoitettiin ilmoitustuloilla. Lehden toukokuun numero painottui kesän festivaalien esittelyyn, ja muulloin sisältö koostui yhtyehaastatteluista, levyarvioista, konserttiraporteista ja kolumneista, joita julkaistiin myös lehden verkkosivustolla. Lehteä jaettiin levykaupoissa, baareissa, kirjastoissa ja festivaaleilla. Tavallisen numeron painos oli 25 000 kappaletta ja festivaalinumeron 40 000 kappaletta. Lehden ISSN-tunnus on 1795-8172.
Eeppinen Oy harjoitti myös levy-yhtiötoimintaa Tuhma Records -levymerkillä. Tuhma Recordsin kautta ilmestyi Defuse-yhtyeen esikoisalbumi vuonna 2006. Muuhun oheistoimintaan kuuluivat nimellä Tuhma-klubi järjestetyt konserttitapahtumat Helsingin Semifinalissa.
Aiheesta muualla

www.tuhma.fi Internet archivessa
World Central Kitchen

| World Central Kitchen |
| --- | --- |

Perustettu:  2010
Perustaja:  José Andrésin ja Patricia Fernandez de la Cruz
Tyyppi:  kansalaisjärjestö
Toimiala:  ruokaturva
Päämaja:  Washington
Chief Feeding Officer:  José Andrés
Aiheesta muualla
Sivusto
Infobox OKNimi-testi OK: 
World Central Kitchen (WCK) on vuonna 2010 perustettu kansalaisjärjestö, joka toimittaa ruoka-apua ja valmistaa aterioita muun muassa luonnonkatastrofeista ja konflikteista kärsiville ihmisille. Sen perusti vuonna 2010 Haitin maanjäristyksen uhrien avustamiseen espanajalais-yhdysvaltalaisen julkkiskokki José Andrés ja tämän vaimo. WCK on sen jälkeen toiminut muun muassa Puetro Ricossa hurrikaani Marian jälkeen, Ukrainassa Venäjän hyökkäyksen aikaan ja Gazan sodassa.
Perustaminen ja operaatiot

World Central Kitchen on espanajalais-yhdysvaltalaisen julkkiskokin José Andrésin ja tämän vaimon Patricia Fernandez de la Cruzin perustama järjestö. He vierailivat Haitissa vuoden 2010 maanjäristyksen jälkeen. Järistyksen seurauksena yli 250 000 kuollut ja yli miljoona jäänyt kodittomaksi, ja World Central Kitchen toimi siellä paikallisten kokkien kanssa, jakoi ruokaa ja pystyttyi paikallisia keittiöitä.
World Central Kitchen oli alkujaan ad hoc -missio Haitia varten, mutta se on sen jälkeen toiminut usealla eri alueella ja kasvanut huomattavasti. Järjestö jakoi vuonna 2017 yli 20 000 ateriaa Houstonin alueella hurrikaani Harveyn aiheuttamien tuhojen jälkeen ja noin 3,7 miljoonaa ateriaa Puerto Ricossa hurrikaani Marian iskettyä saarelle.
World Central Kitchen on ollut jakamassa ruokaa myös Kalifornian ja Havaijin metsäpalojen selviytyjille, liittovaltion työntekijöille hallinnon sulun aikana 2019 ja koronapandemian alussa jumiin jääneille risteilyaluksille. Venäjän hyökättyä Ukrainaan se on omien tilastojensa mukaan sodan kahden ensimmäisen vuoden aikana jakanut yli 260 miljoonaa ateriaa. Gazan sodan aikana järjestö on alusta saakka ollut paikanpäällä jakamassa ruoka-apua.
WCK on saanut huomattavasti tunnustusta työstään, ja esimerkiksi José Andrés sai 2015 Barack Obamalta National Humanities Medal -mitalin. Hänet on ollut myös kahdesti Time-lehden sadan merkittävimmän henkilön listalla.
Kritiikki ja kuolemantapaukset

World Central Kitchen on kasvanut huomattavan nopeasti, ja esimerkiksi vuonna 2022 se sai yli 500 miljoonaa dollaria lahjoituksina ja avustuksina. Sen rahankäytöstä on tullut kritiikkiä, ja järjestö palkkasikin tämän seurauksena asianajotoimiston selvittämään tutkimaan petosepäilyjä. Järjestön sisältä löytyikin petoksia, joiden yhteisarvo oli useita miljoonia dollaria. Järjestö on sen jälkeen pyrkinyt lisäämään sisäistä tarkistusta sekä asettanut nimettömän vihjelinjan.
World Central Kitcheniä on syytetty myös turvallisuusasioiden laiminlyönnistä. Andrés olisi joulukuussa 2023 julkaistun jutun mukaan määrännyt ruokarekan lähtemään Turkissa vuoden 2023 maanjäristysten jälkeen alueelle, johon paikalliset viranomaisten mukaan ei ollut turvallista mennä maanvyöryjen takia.
Järjestön avustustyöntekijöitä on myös kuollut. Ukrainassa oli joulukuuhun 2023 mennessä kuollut kuusi ihmistä. Gazan sodassa puolestaan kuoli huhtikuussa 2024 seitsemän työntekijää Israelin ilmaiskussa. Israel on myöntänyt tapahtuneen, mutta Benjamin Netanjahun mukaan iskussa ei ollut tarkoitus tappaa avustustyöntekijöitä. Monet valtiot ovat tuominneet iskun, ja esimerkiksi Kanada vaatii täyttä tilivelvollisuutta.
Aiheesta muualla

Kuvia tai muita tiedostoja aiheesta World Central Kitchen Wikimedia Commonsissa
Kotisivut (englanniksi)
Tieteiskirjallisuuden kulta-aika

Tieteiskirjallisuuden kulta-aika tarkoittaa aikajaksoa 1930-luvun puolivälistä 1950-luvun loppuun, jolloin tieteiskirjallisuus eli nousuaikaa. Tuona aikana tieteiskirjallisuus nousi pulp-lehdistä merkittäväksi kirjallisuuden lajiksi.
Historioitsija Adam Robertsin mukaan kulta-aikana arvostettua oli tietynlainen kirjoittaminen: kova tieteiskirjallisuus, lineaarinen narratiivi, sankarit ratkaisemassa ongelmia tai torjumassa uhkia avaruusoopperassa.
John W. Campbellin sanotaan vaikuttaneen aikakauden kehittymiseen ollessaan Astounding Science Fiction -lehden toimittajana. Aikaisemmat alipalkatut pulp-kirjoittajat olivat painottaneet seikkailua tieteen tuntemuksen kustannuksella. Campbell itse oli opiskellut MIT:ssä ja muutti koko tilanteen. Toisessa maailmansodassa käytettiin vahvasti teknologiaa, joka vaikutti käsitykseen tieteisfiktiosta ja aiemmin pilkatut käsitteet kuten raketit ja atomipommi osoittautuivat mahdollisiksi.
Ensimmäinen Worldcon järjestettiin vuonna 1939. Hugo-palkinto perustettiin ja parhaan romaanin Hugo-palkinto jaettiin ensimmäisen kerran vuonna 1953.
Kulta-ajan tieteiskirjallisuutta seurasi uuden aallon tieteiskirjallisuus 1960- ja 1970-luvuilla.
Kirjailijoita

Jakson alkupuolella (1938-1946):
Isaac Asimov (1920-1992)
Alfred Bester (1913-1987)
James Blish (1921-1975)
Nelson S. Bond (1908-2006)
Leigh Brackett (1915-1978)
Ray Bradbury (1920-2012)
Fredric Brown (1906-1972)
Bertram Chandler (1912-1984)
Arthur C. Clarke (1917-2008)
John Christopher (1922-2012)
Hal Clement (1922-2003)
L. Sprague de Camp (1907-2000)
Lester del Rey (1915-1992)
Robert A. Heinlein (1907-1988)
Henry Kuttner (1915-1958)
Fritz Leiber (1910-1992)
C. L. Moore (1911-1987)
Frederik Pohl (1919-2013)
Ross Rocklynne (1913-1988)
Eric Frank Russell (1905-1978)
Clifford D. Simak (1904-1988)
E. E. "Doc" Smith (1890-1965)
Theodore Sturgeon (1918-1985)
William Tenn (1920-2010)
A. E. van Vogt (1912-2000)
Jack Vance (1916-2013)
Jack Williamson (1908-2006)
John Wyndham (1903-1969)
Myöhemmällä jaksolla (1947-1959):
Arthur C. Clarke (1917-2008)
Poul Anderson (1926-2001)
Philip K. Dick (1928-1982)
James Gunn (1923-)
C. M. Kornbluth (1923-1958)
Walter M. Miller, Jr. (1923-1996)
Chad Oliver (1928-1993)
Young Democrats of America

| Young Democrats of America |
| --- | --- |
  
  
  
Perustettu:  4. maaliskuuta 1932
Puheenjohtaja:  Joshua Harris-Till
Pääsihteeri:  Rebecca Pinn
Toimisto:  Washington DC, USA
Jäsenmäärä:  150 000
Kansainväliset jäsenyydet:  IFLRY
Emopuolue:  Demokraatit
Kotisivu:  www.yda.org
Infobox OKNimi-testi OK: 
Young Democrats of America (lyh. YDA) on Yhdysvaltain demokraattisen puolueen nuorisojärjestö.
YDA perustettiin vuonna 1932 Washingtonissa. Yksi ensimmäisistä kirjauksista järjestön sääntöihin oli, että miehet ja naiset olisivat järjestössä tasa-arvoisia. Ensimmäinen puoluekokous pidettiin Kansas Cityssa 1933.
YDA on vuodesta 2002 alkaen ollut itsenäinen demokraattien kansallisesta komiteasta, vaikka sillä onkin siinä kolme paikkaa.
Järjestön hallitus valitaan kahden vuoden välein (parittomina vuosina) pidettävillä puoluepäivillä. Viimeisin pidettiin Indianapoliksessa. Tilaisuuteen osallistui yli 1000 henkilö ja pääpuhujana oli Nancy Pelosi.
Kannanottoja

Ohjelmassaan YDA kannattaa mm.
Omaa kongressiedustajaa Washingtonille ja vastustaa nykyistä järjestelmää (ns. "taxation without representation").
Puerto Ricon muuttamista osavaltioksi.
Vaalipäivien muuttamista yleiseksi vapaapäiväksi.
Minimipalkan nostoa 15 $/h ja sitomista indeksiin.
Medicare-ohjelmaa
Aiheesta muualla

Kuvia tai muita tiedostoja aiheesta Young Democrats of America Wikimedia Commonsissa
Äänihuulihalvaus

Äänihuulihalvaus on toisen äänihuulen hermon halvaus, jossa ääni muttuu käheäksi ja heikoksi, kun toinen äänihuuli ei enää liiku. Halvauksen voi aiheuttaa virusinfektio, kasvain tai kirurginen toimenpide kilpirauhasen, kaulan tai rintaontelon alueella..
Tyypillisiä oireita ovat äänen hiljaisuus ja käheys, äänekäs hengitys, hengästyminen, ruoan ja juoman meneminen ”väärään kurkkuun” ja yskimisen tehottomuus.
Halvausta tutkitaan katsomalla kurkkuun peilioptiikalla tai videostroboskoopilla ja tutkimalla kaulan aluetta tietokonetomografialla.
Halvausta hoidetaan ääniterapialla ja joskus leikkauksella.
Tom Kühnhackl

| Tom Kühnhackl |
| --- | --- |

Henkilötiedot
Syntynyt: 21. helmikuuta 1992 (ikä 32) Landshut, Saksa
Kansalaisuus:   Saksa
Jääkiekkoilija
Pelipaikka:  oikea laitahyökkääjä
Maila:  vasen
Pituus:  187 cm
Paino:  86 kg
Pelinumero:  34
Pelaajaura
Pääsarjaura:  2009–
Aik. seurat:  Augsburger Panther (DEL) Windsor Spitfires (OHL) Niagara IceDogs (OHL) Wheeling Nailers (ECHL) Pittsburgh Penguins (NHL) WBS Penguins (AHL) New York Islanders (NHL) Bridgeport Sound Tigers (AHL) Skellefteå AIK (SHL)
NHL-varaus:  110. varaus, 2010 Pittsburgh Penguins
Tom Kühnhackl (s. 21. helmikuuta 1992 Landshut, Saksa) on saksalainen jääkiekkoilija. Kühnhackl on monipuolinen laituri, jonka vahvuuksiin kuuluu laukaus ja pelikäsitys.
Ura

Kühnhackl on EV Landshutin kasvatti. Hän on pelannut kotikaupungissaan myös Landshut Cannibalsin riveissä Saksan toiseksi korkeimmalla sarjatasolla, 2. Bundesligassa kaksi kautta.
Kaudella 2009–2010 Kühnhackl pelasi neljä DEL-ottelua Augsburger Pantherin riveissä. Hän oli joukkueen kaikkien aikojen nuorin pelaaja. Kühnhacklin kautta pilasi loukkaantuminen. Pittsburgh Penguins varasi hänet neljännellä kierroksella numerolla 110 NHL:n varaustilaisuudessa 2010.
Kaudeksi 2010–2011 Kühnhackl siirtyi OHL-seura Windsor Spitfiresiin. Seura varasi hänet numerolla 24 CHL:n Import Draftissa 2009. Kühnhackl voitti 39 osumallaan Spitfiresin sisäisen maalipörssin ja tehoilla 11+12=23 koko kevään 2011 pudotuspelien pistepörssin.
Maaliskuussa 2011 Kühnhackl teki kolmivuotisen tulokassopimuksen Pittsburgh Penguinsin kanssa. Hän aloitti kauden 2011–2012 OHL:ssä. Marraskuussa 2011 Kühnhackl siirtyi Windsor Spitfiresistä Niagara IceDogsiin.
Kühnhackl nostettiin ensimmäistä kertaa Pittsburgh Penguinsin kokoonpanoon kaudella 2015–2016, jossa hän pelasi lopulta 42 ottelua tehoilla 5+10 ja saaden 24 jäähyminuutilla. Maaliskuussa 2016 Kühnhackl teki, samoin kuten niin ikään Pingviinien farmiseurasta, AHL-joukkue Wilkes-Barre/Scranton Penguinsistä nostetut pelaajat Scott Wilson ja Bryan Rust, kahden vuoden mittaisen yksisuuntaisen jatkosopimuksen Pittsburgh Penguinsin kanssa, alkaen kaudesta 2016–2017.
Maajoukkue

Kühnhackl on pelannut alle 18-vuotiaiden MM-kilpailuissa vuosina 2009 ja 2010, joista jälkimmäiset I-divisioonassa. Hän voitti vuonna 2010 alle 18-vuotiaiden MM-kilpailujen I-divisioonan kultaa.
Vuonna 2011 Kühnhackl pelasi alle 20-vuotiaiden MM-kilpailuissa, mutta Saksa putosi seuraavaksi vuodeksi I-divisioonaan.
Muuta

Kühnhacklin isä on entinen Länsi-Saksan maajoukkuepelaaja Erich "Iso-Erik" Kühnhackl.
Tokyo Road: Best of Bon Jovi

| Tokyo Road: Best of Bon Jovi Bon Jovi |
| --- | --- | --- |

Kokoelmalevyn tiedot
 Äänitetty : 1983–2001
 Julkaistu: 28. maaliskuuta 2001
 Tuottaja(t): useita
 Tyylilaji: Rock, hard rock, heavy metal
 Levy-yhtiö: Universal Music Group Japan
Bon Jovin muut julkaisut
| One Wild Night Live 1985-2001 2001 | Tokyo Road: Best of Bon Jovi 2001 | Bounce 2002 |
Tokyo Road: Best of Bon Jovi on yhdysvaltalaisen hard rock -yhtye Bon Jovin Japanissa 28. maaliskuuta 2001 julkaistu kokoelmalevy. Albumi levisi kuitenkin varsin nopeaa tahtia ilmestymisensä jälkeen Yhdysvaltoihin ja Eurooppaan. Albumi saavutti Japanissa huikean suosion, ja sitä on myyty pelkästään siellä yli 400 000 kappaletta, ja Japanin levy- ja äänituotteiden yhdistys RIAJ myönsi yhtyeelle albumista platinalevyn albumin ilmestymisvuonna.